Busserull

**Busserull** er et klesplagg til overkroppen som fra 1800-tallet ble båret av menn utenpå skjorta. Busserullen er et tradisjonelt arbeids- og hverdagsplagg, særlig til utendørs bruk, i form av en kittel med firkantede bak- og forstykker og forholdsvis vide ermer. Plagget har vanligvis knapper eller snøring fra halslinningen og et stykke ned på brystet og trekkes på over hodet.

## Historikk

### Ordbakgrunn
Plagget har lånt navn av det italienske og lavtyske *busserun* («sjømannskjorte») og franske *bourgeron* («arbeidsbluse»). Dansk og nedertysk har formen *busseronne* , svensk *bussarong*. Forstavelsen kommer trolig av latin *burra*, et grovt (brunt) ullstoff.

### Utforming og bruk
En busserull ser ut som en skjorte, men brukes som et grovere overplagg utenpå denne. Snittet, primærsnitt med splitt i halsen og stående halskrage, går tilbake til middelalderen. Den noe tykkere, kyper-vevde varianten vi kjenner som busserull, ble vanlig blant bønder, skogsarbeidere og bygningsarbeidere på begynnelsen av 1800-tallet. Materialet var ull eller bomull, og plagget kunne være ensfarget, stripet eller rutet.

Busserullen var et arbeids- og hverdagsplagg. En ny busserull kunne brukes som helgeantrekk, men aldri til kirkebruk. Tradisjonelt har plagget vært forbeholdt menn.

Busserullen har vært i bruk i flere europeiske land, og under de franske revolusjonene i 1830 og 1848 ble busserullene brukt som et politisk symbol på solidariteten mellom bønder og arbeidere.

Tradisjonell matrosdress består av bussrull (sjømannsskjorte eller arbeidskittel) og vide langbukser.

### I Norge

### Liknende plagg

Ulike typer korte eller lange kitler, skjorter og trøyer i grovere tekstiler har vært brukt som arbeidstøy og overtøy både for barn og voksne. Bildegalleriet viser noen historiske varianter som kan likne på busseruller. Andre beskyttende arbeidsklær er for eksempel forkleer og kjeledresser.

Fil:Måmdiy cwarmeus catedråle.jpg|Belgiske folkedrakter i Malmedy 2004. Mennene bærer tradisjonell *bleu sårot*, blå busseruller.
File:Prins Carl 1883 by Emil Hohlenberg.jpg|Matrosdress består blant annet av sjømannsskjorte eller busserull, en arbeidskittel som bæres som ytterplagg. Matrosen på bildet er den danske prinsen Carl 1883, seinere Håkon 7.
File:Hinterländer Sonntagstracht aus Caldern.jpg|Mann fra Caldern i Hessen i Tyskland omkring 1900 iført tradisjonell «søndagsdrakt» med blant annet busserulliknende kittel.
File:Archives of American Art - Alexander Finta - 3069.jpg|Busseruller er i slekt med kitler, arbeidsfrakker og malerskjorter. Bildet viser den ungarsk-amerikanske billedhuggeren Alexander Finta 1939.
File:BogdanovBelsky UstnySchet.jpg|«Hoderegning» malt av Nikolaj Bogdanov-Belskij (Никола́й Петро́вич Богда́нов-Бе́льский) i 1895 viser russiske skolegutter i tradisjonelle kosovorotkaer, «russerskjorter» uten krage og med skråskåret halsåpning og belte om livet.


## Se også
* Kittel
* Kofte
* Serk
* Skjorte, trøye, bluse
* Kosovorotka, tradisjonell russisk bondeskjorte med skråskåret hals
* Arbeidsklær

## Eksterne lenker
* https://digitaltmuseum.no/search/?q=busserull&aq=owner%3F%3A%22HF%22 Busseruller på Hadeland folkemuseum.
* http://modum.historielag.org/GamleModum/Pdf/Gamle_Modum_1993.pdf  Fra Modum s. 22
* Pax leksikons artikkel om busserull